Centru Asturianu de Méxicu

El Centru Asturianu de Méxicu (d'antiguo Club Asturias) ye una asociación civil ensin fines d'arriquecimientu que'l so fin ye dar sitiu de xunta a los inmigrantes y descendientes d'inmigrantes asturianos en Ciudá de Méxicu. 

 Historia 
Tien el so orixe na xunta que celebraron el 7 de febreru de 1918 un grupu d'asturianos, a iniciativa, ente otros, de José Menéndez Aleu, Ángel H. Díaz y Antonio Martínez Cuétara na casa d'esti postreru nel númberu 52 de la cai de l'Amargura (güei República d'Hondures) de la Ciudá de Méxicu, siendo'l so primer presidente Jesús Moradiellos.

La idea orixinal foi crear un club de fútbol, el Club Asturies, qu'amás sirviera de venceyu ente los asturianos en Méxicu. L'equipu darréu entama la so actividá deportiva y, complementando la so intención orixinal, el club lleva a cabu en 1919 la so primer actividá social: la xira, gran romería tradicional nel mes d'abril, recordando una victoria del rei Pelayu pela redolada de Gigia (güei Xixón) que se sigue celebrando hasta los nuesos díes.
izquierda|miniaturadeimagen|Estatua de Pelayu na entrada del Centru en Polanco.
Anguaño'l Centru Asturianu de Méxicu tien tres sedes: 

 El Parque Asturias asitiáu na colonia El Reloj, na cai de Cáliz, al sur la Ciudá de Méxicu.
 La sede Sociocultural asitiada na cai Arquímedes, 4, Colonia Polanco. Delegación Miguel Hidalgo, 11560 Ciudá de Méxicu.
 El Centru Ecolóxicu asitiáu pela redolada de la Ciudá de Cuautla nel estáu de Morelos. 

Cuenta con un restaurante qu'inclúi comida asturiano y español nes sos sedes. Les sos oficines centrales atópense en Polanco, col Parque Asturias na zona sur la Ciudá de Méxicu y un Club Campestre Ecolóxicu nel estáu mexicanu de Morelos. Promueve l'espardimientu de la cultura asturiana y asoleya una Gaceta mensual.

 Premios y reconocencies 

 2018 "Premiu Amuravela d'Oru", otorgáu pola Asociación d'Amigos de Cuideiru, con motivu del Centenariu del Centru Asturianu de Méxicu. Recoyó'l gallardón el so presidente, el tebergán Manuel Arias Díaz.

 Referencies 

 Enllaces esternos 

 Páxina oficial
 Centru Asturianu de México en Facebook
 Grupu Cassatt

Categoría:Organizaciones de Méxicu
Categoría:Cultura de Méxicu
Categoría:Medaya d'oru d'Asturies
Categoría:Diáspora asturiana